पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के मद्देनजर किए गये लाॅकडाउन के दौरान नियमों का उल्लंघन करने वालों के खिलाफ पुलिस द्वारा सख्ती से कार्रवाई की जा रही है। इसी कड़ी में गुरुवार की सुबह 6 बजे से देर रात तक विभिन्न थाना क्षेत्रों में बेवजह सड़क पर घूमने वाले 3 सौ लोगों को पकड़कर अस्थायी जेलों में बंद किया गया। वहीं दुकान खोलकर भीड़ जमा करने पर 87 दुकानों को सील किया गया।
सूत्रों के अनुसार एसपी सिद्धार्थ बहुगुणा द्वारा सभी राजपत्रित अधिकारियों व थाना प्रभारियों को लाॅकडाउन का सख्ती से पालन कराने निर्देशित किया गया है जिसके परिपालन में कोतवाली पुलिस ने निवाड़गंज में किराना दुकान संचालक रिषभ जैन, उखरी में कोमल सोनकर, हनुमानताल में भागचंद टेकवानी, ग्वारीघाट में गोपाल सुनेजा, भेड़ाघाट में शुभम पटैल आदि दुकान संचालकों के खिलाफ मामले दर्ज किए गये हैं। इसी तरह ओमती व लार्डगंज में 3-3, बेलबाग, सिविल लाइन में 2-2, संजीवनी नगर में 3, गोराबाजार में 7 दुकान संचालकों के खिलाफ मामला दर्ज किया गया है।
थाना क्षेत्रों के भ्रमण पर निकले एसपी
लाॅकडाउन की स्थिति का जायजा लेने एसपी सिद्धार्थ बहुगुणा ने शहर भ्रमण किया। इस दौरान वे घमापुर चौक, भानतलैया, रद्दी चौकी, दमोहनाका, रद्दी चौकी होते हुये अधारताल तिराहा तथा थाना केंट क्षेत्र में पेंटीनाका, टीआई क्राॅसिंग, बंदरिया तिराहा, शक्ति नगर पहुँचे अौर चौराहांे में लगी व्यवस्था का जायजा लिया एवं चैकिंग प्वाइंटों पर कुछ समय तक रुककर आने-जाने वाले लोगों से स्वयं पूछताछ की तथा बिना वजह घर से बाहर निकलने वालों के खिलाफ कार्रवाई के निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn